

2018. gada 27. jūlijā

Informācija plašsaziņas līdzekļiem

**Vissvētākās Jaunavas Marijas Debesīs uzņemšanas svētku apmeklētāju ērtībām norīkoti vilcieni uz Aglonu**

**“Pasažieru vilciens” aicina izmantot iespēju nokļūt uz un no svētkiem Aglonā ar vilcienu. Uz 14. un 15. augustā norīkotajiem vilcienu reisiem biļetes jau šobrīd ir iespēja iegādāties iepriekšpārdošanā.**

Vissvētākās Jaunavas Marijas debesīs uzņemšanas svētki Aglonā notiks 15. augustā. **“Pasažieru vilciens” ir papildinājis kustības sarakstu ar reisiem,** kas otrdien, 14. augustā svētku apmeklētājus aizvedīs no Rīgas uz Aglonu, bet trešdien, 15. augustā, no Aglonas nogādās Rīgā.

* No Rīgas stacijas 14. augustā vilciens aties plkst. 12:58 un Aglonā ienāks plkst. 17:30.
* No Aglonas stacijas 15. augustā vilciens aties plkst. 15:50 un Rīgā ienāks plkst. 21:11.

Apskatīt vilcienu kustības grafiku un ērti iegādāties biļetes ir iespējams “Pasažieru vilciena” mājaslapā [www.pv.lv](http://www.pv.lv).

Lai svētku apmeklētāji varētu ērti un laikā nokļūt gan no, gan uz dzelzceļa staciju, vairāki maršruta Preiļi-Aglona-Grāveri autobusi tiks pieskaņoti vilciena kursēšanas grafikam.

*Par PV*

Uzņēmums ir dibināts 2001. gada 2. novembrī. Akciju sabiedrība *Pasažieru vilciens* ir vienīgais iekšzemes sabiedriskā transporta pakalpojumu sniedzējs, kas pārvadā pasažierus pa dzelzceļu visā Latvijas teritorijā. AS *Pasažieru vilciens* ir patstāvīgs valsts īpašumā esošs uzņēmums.

**Papildu informācijai:**

Agnese Līcīte

AS „Pasažieru vilciens”

Sabiedrisko attiecību daļas

galvenā sabiedrisko attiecību speciāliste

Tālr: 29467009

E-pasts: [agnese.licite@pv.lv](mailto:agnese.licite@pv.lv)